Jan Veselý

Janas Veselis (, g. 1990 m. balandžio 24 d.) – Čekijos krepšininkas, žaidžiantis ACB lygoje besivaržančioje FC Barselonos komandoje.

Karjera

Liublianos „Slovan“ (2007-2008) 
Žaidęs įvairiuose Čekijos jaunimo klubuose, 2007 m. jis persikėlė į Slovėniją ir prisijungė prie Liublianos „Slovan“ komandos.

Belgrado „Partizan“ (2008-2011) 
2008 m. balandį jis pasirašė kelerių metų sutartį su Belgrado „Partizan“ komanda. Žaidžiant tris sezonus su komanda jis tapo Serbijos krepšinio lygos, Serbijos krepšinio taurės ir Adrijos krepšinio lygos čempionu 2009, 2010 ir 2011 m. Komanda taip pat pateko į 2010 m. Eurolygos finalo ketvertą, kuriame pralaimėjo Maskvos „CSKA“ komandai. 

J. Veselis buvo pamiltas Belgrado sirgalių, kurie dažnai juokaudavo: „Kai Janas žaidžia, mes visi laimingi“ (), nes jo pavardė serbų kalboje išsiverčia į „laimingas“.

Vašingtono „Wizards“ (2011-2014) 
2011 m. NBA naujokų biržoje Vašingtono „Wizards“ pasirinko jį 6-uoju šaukimu. 2012 m. balandžio 9 d. jis pelnė savo pirmąjį dvigubą dublį (pelnė 11 taškų ir atkovojo 11 kamuolių) pergalingose rungtynėse prieš Šarlotės „Bobcats“. Debiutiniame sezone jis vidutiniškai pelnė 4,7 taškus per rungtynes – daugiausiai NBA karjeroje. Sezono pabaigoje jis buvo išrinktas Čekijos metų žaidėju.

Denverio „Nuggets“ (2014) 
2014 m. vasario 20 d. jis buvo išmainytas į Denverio „Nuggets“. Su komanda jis iš viso sužaidė tik 21-as rungtynes, per kurias vidutiniškai pelnė 4,4 taškus, atkovojo 3,7 kamuolius.

Stambulo „Fenerbahçe“ (2014-2022) 
2014 m. rugpjūčio 5 d. jis pasirašė dvejų metų sutartį su Stambulo „Fenerbahçe“. 2015 m. komanda pirmą kartą istorijoje pateko į Eurolygos finalo ketvertą, tačiau pralaimėjo Maskvos „CSKA“ komandai. Komanda taip pat pateko į Eurolygos atkrintamųjų rungtynių pusfinalius, kuriuose nusileido Madrido „Real“ komandai 96-87. 2014-2015 m. Eurolygos sezone jis vidutiniškai pelnė 11,9 taškus per rungtynes. Jis taip pat tapo visų žvaigždžių rungtynių žaidėjas.

2016 m. kovo 21 d. jis patyrė Achilo sausgyslės traumą, dėl kurios praleido atkrintamąsias rungtynes prieš Madrido „Real“ komandą. Jis sugrįžo rungtyniauti Eurolygos finalo ketverto rungtynėse, kuriose komanda laimėjo rungtynėse prieš Vitorijos „Laboral Kutxa“ komandą 88-77. J. Veselis rungtynėse pelnė 14 taškų, tačiau finaluose komanda pralaimėjo Maskvos „CSKA“ komandai. Jis taip pat buvo išrinktas į simbolinę visos Eurolygos pirmąją komandą, bei antrą kartą tapo Čekijos metų žaidėju.

2016 m. liepos 9 d. J. Veselis pasirašė trejų metų sutarties pratęsimą. 2017 m. Eurolygos finaluose Stambulo komanda įveikė Pirėjo „Olympiakos“ ir pirmą kartą istorijoje tapo Eurolygos čempionais.

2018 m. komanda vėl pateko į Eurolygos finalo ketvertą ir J. Veselis buvo antrą kartą išrinktas į simbolinę visos Eurolygos pirmąją komandą. 2017-2018 m. Eurolygos sezone jis vidutiniškai 12,5 taškus per rungtynes.

2019 m. vasario 18 d. jis pasirašė trejų metų sutarties pratęsimą. 2018-2019 m. Eurolygos sezone jis antrus metus iš eilės buvo išrinktas į simbolinę visos Eurolygos pirmąją komandą, bei tapo 2019 m. Eurolygos naudingiausiu žaidėju.

2022 m. komanda laimėjo Turkijos krepšinio lygą ir J. Veselis tapo finalo naudingiausiu žaidėju.

FC Barcelona (2022-dabar) 
2022 m. liepos 1 d. jis pasirašė trejų metų sutartį su FC Barselonos komanda.

Šalies rinktinė 
J. Veselis atstovavo Čekijos vyrų krepšinio rinktinei 2013, 2015 ir 2022 m. Europos krepšinio čempionatuose. Jis taip pat atstovavo rinktinei 2020 m. vasaros olimpinėse žaidynėse, kuriose iškovojo 9-ą vietą.

Asmeninis gyvenimas 
J. Veselio tėtis, Janas, ir jaunesnė sesė yra taip pat krepšininkai, o mama – tinklininkė. J. Veselis moka čekų, slovėnų, serbų ir anglų kalbas.

Pasiekimai

Eurolyga 

 2019 m. Eurolygos naudingiausias žaidėjas
 2017 m. Eurolygos čempionas
 2016, 2018, 2019 m. Visos Eurolygos pirmosios komandos narys

Turkijos krepšinio lyga 

 2022 m. Turkijos krepšinio lygos finalų naudingiausias žaidėjas
 2016-2018, 2022 m. Turkijos krepšinio lygos čempionas
 2016, 2019, 2020 m. Turkijos krepšinio taurės čempionas
 2016, 2017 m. Turkijos krepšinio supertaurės čempionas
 2015, 2016 m. Turkijos krepšinio lygos visų žvaigždžių rungtynių žaidėjas

Kiti 

 2009-2011 m. Adrijos krepšinio lygos čempionas
 2009-2011 m. Serbijos krepšinio lygos čempionas
 2009-2011 m. Serbijos krepšinio taurės čempionas
 2012, 2016, 2017 m. Čekijos metų žaidėjas

Išnašos 

Čekijos krepšininkai
Čekijos olimpiečiai